Salantų žydų senosios kapinės

Salantų miestelio žydų senosios kapinės, vadinamos Žydkapiu (valstybės saugoma regioninio reikšmingumo lygmens kultūros vertybė: unikalus kodas - , senas vertybės kodas – L567) – neveikiančios kapinės šiaurės rytinėje Kretingos rajono savivaldybės teritorijos dalyje, Žvainiuose (Imbarės seniūnija), 1,68 km į pietvakarius nuo Salantų, 0,47 km į vakarus nuo kelio Salantai–Imbarė, Salanto kairiajame krante. 
  Kapinės  
Įrengtos aukštumos pakraštyje, kyšulyje, šlaituose ir daubose. Paviršius nelygus, banguotas. Kapinės stačiakampio plano, pailgos šiaurės vakarų - pietryčių kryptimi, 160 m ilgio, 93 m pločio, apjuostos aptvaro, kurį šiaurėje, pietuose ir vakaruose sudaro palaidų akmenų pylimas, o rytų pusėje – aukšta ir aklina betono siena. 

Ties įėjimu, kapinių pietrytiniame pakraštyje įrengta anotacinė lenta. Ją sudaro ant 95 x 50 x 11 cm dydžio postamento įtvirtinta 73 x 131 x 36 cm dydžio šlifuoto akmens plokštė, kurios plokštumos viršuje iškalta Dovydo žvaigždė, o žemiau – įrašai jidiš ir lietuvių kalbomis:

דער אלטער ײדישער בית עןלם הײליק איז דער אנדענק פון די פארשטאדבענע

SENOSIOS ŽYDŲ KAPINĖS / TEBŪNA ŠVENTAS MIRUSIŲJŲ ATMINIMAS

Pietrytinėje kapinių dalyje tvarkingai sustatytos išlikusios antkapinės stelos. Jos dviejų tipų – iškaltos iš akmens arba išlietos iš betono, plokščios, su iškaltais arba išlietais įrašais jidiš ir hebrajų kalbomis. 

Į šiaurės rytus nuo jų pastatyta medinė skulptūra, vaizduojanti į dangų rankas tiesiantį seną žydą bei po jo kojomis klūpančią moterį. Apačioje įrašas lietuvių kalba: „405-IEMS 1941 M. LIEPOS MĖN. SALANTUOSE NUŽUDYTIEMS ŽYDAMS.“ Po užrašu – Dovydo žvaigždė.

Centrinėje dalyje yra nedidelis paminklas čia nužudytai žydų odininko Chaimo Kaplano šeimai atminti. Jis betoninis, 42 cm aukščio, 66 cm pločio ir 41 cm storio. Priekinė plokštuma nuožulni, ties jos viduriu įbetonuota šlifuoto juodo akmens lenta su iškaltu įrašu: „FAŠISTINIO TERORO AUKOMS 1941. VI-VII“.

Teritorijos plotas – 1,4 ha,Kretingos kapinių apskaitos duomenys (1982 m. lauko darbai). – [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, [1983]. – L. 209 perimetras – 490 m.

Į pietus - pietvakarius yra Salantų žydų holokausto vieta ir Žvainių paminklas partizanams.

 Istorija 
Įkurtos XVIII a. pabaigoje Jurgaičių (dab. Žvainių) kaimo žemėje. Veikė iki 1941 m., vadinamos Žydkapiu. Jose laidoti Salantų miestelio ir apylinkės žydai. Kapines juosė akmenų pylimas, o XX a. 4 dešimtmetyje pagrindinio (rytinio) privažiavimo pusėje pastatyta betoninė tvora.

1941 m. birželio-liepos mėnesį kapinėse buvo užkasami gete ar laisvėje mirę nacių represuoti žydai: tarp jų, iš gyvenimo pasitraukę gydytojas dr. Izaokas Perlis ir Volfas-Zivas Šindleris. 1942 m. balandžio 25 d. kapinėse nužudyta Chaimo Kaplano 4 asmenų šeima.Romualdas Beniušis. Išėjo tėvelis lovos pakloti... – Lietuvos žinios – 2015 m. birželio 22 d.

1941 m. liepos 10 d. į pietus nuo kapinių buvo sušaudyti Salantų žydų bendruomenės vyrai.Masinės žudynės Lietuvoje 1941–1944: dokumentų rinkinys. Parengė Genovaitė Erslovaitė. – Vilnius, 1973. – D. 2. – P. 146

1991 m. Jakovo Bunkos ir Salantų bendruomenės iniciatyva kapinės paženklintos anotacine lenta, o holokausto aukoms atminti pastatyta skulptūra (meistras J. Ambraška).E. Bražinskaitė. Pagerbtos genocido aukos. – Švyturys – 1991 m. rugsėjo 28 d. 

1997 m. įrašytos į kultūros vertybių registro laidojimo vietų sąrašą (registro kodas L567),Valstybės žinios – 1998 m. vasario 7 d. – Nr. 14. – P. 60 2005 m. pripažintos valstybės saugomu kultūros paveldo objektu.Lietuvos kultūros ministro 2005-04-29 įsakymas Nr. ĮV-190 „Dėl nekilnojamųjų kultūros vertybių pripažinimo saugomomis“ Nuo 2016 m. Salantų žydų senosios kapinės bei šalia esantys holokausto aukų kapai sudaro nacionalinio reikšmingumo lygmens registrinį kultūros paveldo objektų kompleksą (unikalus kodas 39404).Salantų žydų senųjų kapinių bei žydų žudynių vietos ir kapų kompleksas (unikalus objekto kodas 39404). – Kultūros vertybių registras 

 Nuotraukos 

 Literatūra 
 Julius Kanarskas. Kretingos krašto žydai: istorija, kultūros paveldas, atmintinos vietos. The Jews of the Kretinga area: history, cultural heritage, remembrance sites. – Kaunas: V3 studija, 2016. – P. 65-67
 Kretingos rajono gamtos ir kultūros paminklų katalogas. – Vilnius: Respublikinis žemėtvarkos projektavimo institutas, 1976. – Eil. Nr. 100

 Šaltiniai 

 Nuorodos 


 Salantų regioninis parkas: Salantų senosios žydų kapinės 
 Kretingos krašto enciklopedija: Salantų (Žvainių) žydų senosios kapinės 
 Vakarų ekspresas – 2015 m. rugsėjo 22 d.

Kategorija:Kretingos rajono paveldas
Kategorija:Salantų regioninio parko paveldas
Kategorija:Kretingos rajono kapinės
Kategorija:Žydų kapinės Lietuvoje
Kategorija:Žvainiai